PRIRODA 5: Upute i mjerila ocjenjivanja za **osjetilno promatranje i praćenje rasta biljke cvjetnjače**

**Početak prije početka:**

* pronaći par zdravih ovogodišnjih sjemenki **iste vrste** biljke (najbolje zamoliti nekoga od obitelji i/ili susjeda, ne kupovati u trgovini),
* pripremiti par čaša ili sličnih posuda sa zemljom u koje ćeš posijati sjemenke
* pripremiti olovku i papir i/ili bilježnicu koji će ti stalno stajati nadohvat ruke ( pored biljaka)

**Postupak:**

* dobivene sjemenke **iste vrste** (najmanje tri) natopiti u vodi par sati te ih posijati u pripremljene posude, preporuka je **grah**
* posude držati na toplom, svijetlom mjestu i redovito zalijevati (ni previše ni premalo, zemlja ne smije biti niti potpuno suha niti natopljena vodom!)
* svaki dan bilježiti:

a) što si radio/la sa svojim biljkama (polijevao, selio s mjesta na mjesto, kopao po njima, pjevao im i sl. ☺)

b) koje promjene si opazio na biljkama (npr . biljka je isklijala, pojavljivanje prvog lista, cvijeta, ploda, biljka ima 3 lista, 2 cvijeta, biljka je visoka 9 cm-mjeriti ravnalom i sl.)

* nakon što se na biljci pojavi najmanje pet listova, donijeti nastavnici na pregled i **prvo ocjenjivanje**
* nakon toga započeti eksperiment sa životnim uvjetima:
* jednu biljku ostavi na svijetlom, toplom mjestu i redovno ju zalijevaj - to je tvoja KONTROLNA BILJKA s kojom ćeš uspoređivati sve ostale
* s ostalim biljkama možeš eksperimentirati na način da:

- jednu možeš zalijevati uljem

- jednu možeš premjestiti u taman ormar

- na jednu možeš staviti prozirnu plastičnu vrećicu

- jednu možeš uopće ne zalijevati

- jednu možeš premjestiti na terasu ili u hodnik gdje je jako hladno (ako su već počeli topliji dani, možeš ju staviti u hladnjak ;) )

* donijeti nastavnici na **drugo ocjenjivanje – ako učenik ima posijanu samo jednu biljku, učenika se ne ocjenjuje 2. put, umjesto toga izvodi drugi praktičan rad Ocjenjivanje praktičnog rada**

|  |  |  |  |  |  |
| --- | --- | --- | --- | --- | --- |
| **Ocjena** | **Nedovoljan (1)** | **Dovoljan (2)** | **Dobar (3)** | **Vrlo dobar (4)** | **Odličan (5)** |
| **Mjerila ocjenjivanja** | Nema praktičan rad | Ima posađenu jednu biljku. | Ima posađeno više biljaka, ali nema dnevnik praćenja.  Ima posađenu jednu biljku, dnevnik praćenja potpun. | Ima najmanje 3 biljke u različitim životnim uvjetima, ali je dnevnik praćenja nepotpun. | Ima najmanje 3 biljke u različitim životnim uvjetima i potpun dnevnik praćenja |